Al die 157 insittendes, verteenwoordigend van 35 lande, is dood in die ongeluk wat sowat ses minute na opstyging vanaf Addis Ababa plaasgevind het toe die vliegtuig vermoedelik sonder rede skielik in ’n duikvlug beland en ’n krater nagelaat het waar dit die grond getref het.
Comair in Suid-Afrika, het onmiddellik na die onlangse ongeluk besluit om ’n vliegverbod op al sy Boeing 737 Max vliegtuie, wat onder die British Airways vaandel vlieg, te plaas.
Intussen het ’n ondersoekspan in Frankryk die ondersoek na die laaste 737 ongeluk se “Black box” oorgeneem in ’n poging om die rede vir die ongeluk vas te stel.